Både medlemmerne i Aalborg Aviator Svæveflyveklub og politiet tabte kæben, da de i november sidste år måtte konstatere, at klubben havde fået stjålet seks svævefly fra deres hangar ved Aars Flyveplads. Tirsdag var der dog igen smil og glade dage, for her blev et nyt fly kørt i garagen. - Det ser ud til, at det måske er første gang, det er sket nogen steder i verdenen - at der forsvundet 6 fly på én gang. Jeg troede egentlig, det var en dårlig joke lige i første omgang. Det var det desværre ikke, siger Jens Bonnerup Kjeldsen, formand for Aalborg Aviator Svæveflyveklub. Samtidig havde klubben besøg af politiet, der kom med gode råd, så de sikrer, at lignende tyverier ikke sker igen. - Der er flere ting, man kan gøre for at sikre sig. Man kan bruge både mekaniske og elektroniske sikringer såsom alarmer, lys og gps'er, siger Rene Hansen, politiassistent ved Nordjyllands Politi. Politiet er endnu på bar bund i sagen. Svæveflyveklubbens forsikringsselskab har udsat en dusør på 10.000 euro til den, som finder de stjålne fly. Flyene har en værdi på mellem 250.000 og 800.000 kroner - per styk.

Opsummering:
I november sidst år fik Aalborg Aviator Svæveflyveklub stjålet seks fly. Tirsdag blev de så erstattet af seks nye modeller.